**แผนปฏิบัติการป้องกันและปราบปรามการทุจริตมิชอบ ประจำปีงบประมาณ พ.ศ.2561**

**ขององค์การบริหารส่วนตำบลสีชมพู**

**หลักการและเหตุผล**

ตามคำสั่งคณะรักษาความสงบแห่งชาติ ที่ 69/2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐกำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้าง ธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของ พลเอกประยุทธ์ จันทรโอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล

ดังนั้น เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริต ประพฤติมิชอบ เป็นไปอย่างมีประสิทธิภาพ องค์การบริหารส่วนตำบลสีชมพู จึงได้จัดทำแผนปฏิบัติการป้องกันและปราบปรามการทุจริต มิชอบ ประจำปีงบประมาณ พ.ศ. 2561 ขององค์การบริหารส่วนตำบลสีชมพู และเพื่อให้ทุกหน่วยงานในองค์การบริหารส่วนตำบลสีชมพูใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลสีชมพู ทั้งนี้ให้มุ่งเน้นให้การดำเนินการป้องกันและปราบปรามการทุจริตขององค์การบริหารส่วนตำบลสีชมพูเป็นไปอย่างต่อเนื่อง สร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วมในการรณรงค์ และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐ ซึ่งเป็นเรื่องที่สอดคล้องกับพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546

**วิสัยทัศน์**

“องค์การบริหารส่วนตำบลสีชมพู ยึดมั่นหลักธรรมาภิบาล ประสาน ป้องกันการทุจริต”

**พันธกิจ**

1. เสริมสร้างจิตสำนึกและค่านิยมในการปฏิบัติหน้าที่ให้กับเจ้าหน้าที่ขององค์การบริหารส่วนตำบล สีชมพู

2. บูรณาการทุกภาคส่วนเพื่อเสริมสร้างและพัฒนาเครือข่ายด้านการป้องกันและปราบปรามการทุจริตขององค์การบริหารส่วนตำบลสีชมพู

3. ส่งเสริมบทบาทภาคประชาชนให้เข้ามามีส่วนร่วมในการป้องกันและปราบปรามการทุจริต

4. สร้างกลไกและพัฒนาระบบการตรวจสอบ ถ่วงดุลการใช้อำนาจของเจ้าหน้าที่ขององค์การบริหารส่วนตำบลสีชมพูให้มีความเข้มแข็งและมีประสิทธิภาพ

5. ส่งเสริม สนับสนุน การจัดการองค์ความรู้ด้านการป้องกันและปราบปรามการทุจริตขององค์การบริหารส่วนตำบลสีชมพู อย่างจริงจังและต่อเนื่อง

-2-

**ยุทธศาสตร์ว่าด้วยการป้องกันและปราบปรามการทุจริต**

**ขององค์การบริหารส่วนตำบลสีชมพู**

**ยุทธศาสตร์ที่ 1 เสริมสร้างจิตสำนึก ค่านิยม ให้ทุกหน่วยงานขององค์การบริหารส่วนตำบลสีชมพู บริหารงานตามหลักธรรมาภิบาล**

**วัตถุประสงค์**

เพื่อส่งเสริม เสริมสร้าง จิตสำนึกและค่านิยมให้ทุกหน่วยงานขององค์การบริหารส่วนตำบลสีชมพู บริหารงานตามหลักธรรมาภิบาล โดยมีทัศนคติ วิสัยทัศน์ในการร่วมกันแก้ไขและรับผิดชอบต่อปัญหาการทุจริตประพฤติมิชอบขององค์การบริหารส่วนตำบลสีชมพู รวมทั้งการรณรงค์ เผยแพร่ ประชาสัมพันธ์ ให้ทุกหน่วยงานมีวินัย เคารพกฎหมาย กฎ และระเบียบ ที่จะเป็นกลไกในการแก้ไขปัญหา การพัฒนา ตลอดจน เป็นการวางรากฐานในการป้องกันและปราบปรามการทุจริตขององค์การบริหารส่วนตำบลสีชมพู ได้อย่างมีประสิทธิภาพ

**มาตรการ/แนวทางการดำเนินงาน**

1. ส่งเสริมให้เจ้าหน้าที่ทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล

1.1 ส่งเสริมให้เจ้าหน้าที่ขององค์การบริหารส่วนตำบลสีชมพูมีความรู้ ความเข้าใจ รวมทั้งมีการฝึกอบรม เพื่อให้ปฏิบัติงานตามหลักธรรมาภิบาล

1.2 ส่งเสริมให้เจ้าหน้าที่ขององค์การบริหารส่วนตำบลสีชมพู ได้ประพฤติปฏิบัติตนตามมาตรฐานทางคุณธรรมและจริยธรรม

1.3 ควบคุม กำกับ ดูแล การปฏิบัติงาน การประพฤติปฏิบัติตนของเจ้าหน้าที่ขององค์การบริหารส่วนตำบลสีชมพู ให้เป็นไปตามหลักธรรมาภิบาลและมาตรฐานทางคุณธรรมและจริยธรรม

2. ส่งเสริมค่านิยมการยกย่องและเชิดชูความดี ความซื่อสัตย์ และการต่อต้านการทุจริต โดยให้ยึดถือเป็นค่านิยมกระแสหลักของชาติ

2.1 ส่งเสริมการสร้างแรงจูงใจให้เจ้าหน้าที่ขององค์การบริหารส่วนตำบลสีชมพูปฏิบัติหน้าที่ราชการด้วยความซื่อสัตย์สุจริต เสียสละเพื่อประโยชน์ส่วนรวม

2.2 รณรงค์ เผยแพร่ ประชาสัมพันธ์ให้สังคมมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

2.3 ส่งเสริม เชิดชู หน่วยงานหรือบุคคลที่มีผลงานดีเด่นด้านการป้องกันและปราบปรามการทุจริตขององค์การบริหารส่วนตำบลสีชมพู

2.4 ส่งเสริม สนับสนุน ให้ทุกหน่วยงานร่วมกันสร้างค่านิยมในการป้องกันและปราบปรามการทุจริตขององค์การบริหารส่วนตำบลสีชมพู

-3-

**ยุทธศาสตร์ที่ 2 บูรณาการระหว่างหน่วยงานในการป้องกันและแก้ไขปัญหาการทุจริตและประพฤติมิชอบ**

**วัตถุประสงค์**

เพื่อประสานความร่วมมือระหว่างหน่วยงานขององค์การบริหารส่วนตำบลสีชมพู ในการป้องกันและแก้ไขปัญหาการทุจริตและประพฤติมิชอบ ส่งเสริมบทบาทและการมีส่วนร่วมของภาคประชาชนในการติดตาม ตรวจสอบการทุจริตหรือประพฤติมิชอบในองค์การบริหารส่วนตำบลสีชมพู เสริมสร้างและพัฒนาเครือข่ายภาคประชาชนให้เป็นกลไกในการตรวจสอบ ถ่วงดุล รวมถึงการสร้างหลักประกันความปลอดภัยในการแจ้งข้อมูลหรือเบาะแสในการป้องกันและปราบปรามการทุจริต

**มาตรการ/แนวทางการดำเนินงาน**

1. บูรณาการระหว่างหน่วยงานภายในองค์การบริหารส่วนตำบลสีชมพู กับองค์กรทุกภาคส่วนในการป้องกันและแก้ไขปัญหาการทุจริตและประพฤติมิชอบ

1.1 ประสานความร่วมมือทางด้านข้อมูลและการปฏิบัติงานระหว่างองค์การบริหารส่วนตำบลสีชมพูกับองค์กรทุกภาคส่วน

1.2 ให้มีการจัดตั้ง “ศูนย์การข่าวกลาง” เพื่อดำเนินการจัดระบบการข่าว เก็บรวบรวมข้อมูลที่เกี่ยวกับการป้องกันและปราบปรามการทุจริตขององค์การบริหารส่วนตำบลสีชมพู ตลอดจนการเชื่อมโยงแลกเปลี่ยนข้อมูลข่าวสารด้านการทุจริต หรือประพฤติมิชอบในองค์การบริหารส่วนตำบลสีชมพู จากทุกหน่วยงาน เพื่อนำไปประมวล วิเคราะห์ เพื่อใช้ในการป้องกันและปราบปรามการทุจริตภาครัฐ

1.3 ส่งเสริม สนับสนุน องค์กรให้มีความเข้มแข็งและเป็นอิสระในการทำหน้าที่ตรวจสอบและเผยแพร่ข้อมูลข่าวสารให้สาธารณชนทราบ

1.4 ส่งเสริม สนับสนุน ให้มีระบบอินเตอร์เน็ตเพื่อทำการเผยแพร่ ประชาสัมพันธ์ในการป้องกันและปราบปรามการทุจริตในองค์การบริหารส่วนตำบลสีชมพู โดยให้มีเว็บบอร์ดเพื่อติดต่อสื่อสารระหว่างกัน

2. ส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติมิชอบในองค์การบริหารส่วนตำบลสีชมพู

2.1 เสริมสร้างกระบวนการเรียนรู้เพื่อให้ภาคประชาชนมีความตื่นตัวต่อสภาพปัญหาการทุจริตและประพฤติมิชอบในองค์การบริหารส่วนตำบลสีชมพู

2.2 สร้างและพัฒนาช่องทางในการรับแจ้งข้อมูลหรือเบาะแส ให้มีความสะอาดหลากหลายรวมทั้งสร้างหลักประกันความปลอดภัยให้แก่บุคคล หน่วยงานหรือข้อมูลนั้น

2.3 ส่งเสริมสิทธิในการรับรู้และการเข้าถึงข้อมูลข่าวสาร

2.4 กำหนดมาตรการสร้างแรงจูงใจให้แก่ผู้แจ้งข้อมูลหรือเบาะแส ให้ได้รับรางวัลตอบแทน

2.5 ให้องค์กรเป็นสื่อกลางในการแสวงหาความร่วมมือเพื่อการป้องกันและปราบปราม การทุจริตในองค์การบริหารส่วนตำบลสีชมพู

-4-

**ยุทธศาสตร์ที่ 3 เสริมสร้างความเข็มแข็งในการป้องกันและแก้ไขปัญหาการทุจริตและประพฤติมิชอบขององค์การบริหารส่วนตำบลสีชมพู**

**วัตถุประสงค์**

มุ่งพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ ส่งเสริมการกระจายอำนาจสู่ระดับกอง สร้างกลไกความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปราบการทุจริต ปรับปรุง แก้ไข และพัฒนาเทศบัญญัติข้อบังคับที่เอื้อประโยชน์ต่อการทุจริตหรือเป็นอุปสรรคต่อการป้องกันและปราบปราบการทุจริตให้มีประสิทธิภาพ

**มาตรฐาน/แนวทางดำเนินงาน**

1. พัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ

1.1 ให้ทุกหน่วยงานในองค์การบริหารส่วนตำบลสีชมพูที่มีพันธกิจด้านการป้องกันและปราบปราบการทุจริต มีโครงสร้างของหน่วยงานอัตรากำลังการบริหารงานบุคคล และงบประมาณที่เหมาะสมสอดคล้องกับภารกิจและความรับผิดชอบ

1.2 ให้หน่วยงานองค์การบริหารส่วนตำบลสีชมพู สร้างระบบการตรวจสอบการบริหารราชการ โดยกำหนดให้แยกอำนาจการบริหารงานออกจากอำนาจการพิจารณาคดี เพื่อสามารถถ่วงดุลหรือยับยั้งอีกอำนาจหนึ่งได้

1.3 สนับสนุนให้มีการตรวจสอบและถ่วงดุลการใช้อำนาจระหว่าง หน่วยงานขององค์การบริหารส่วนตำบลสีชมพูด้วยกันเอง

1.4 ให้หน่วยงานทุกหน่วยงาน ควบคุม กำกับ ติดตาม ประเมินผล การใช้อำนาจในการปฏิบัติงานด้านการป้องกันและปราบปราบการทุจริตด้วยความรวดเร็วต่อเนื่อง และเป็นธรรม

2. สร้างกลไกความร่วมมือระหว่างองค์การบริหารส่วนตำบลสีชมพูกับภาคเอกชนให้มีศักยภาพในการป้องกันและปราบปรามการทุจริต

2.1 วางแนวทางและส่งเสริมบทบาทความร่วมมือระหว่างองค์การบริหารส่วนตำบลสีชมพูกับภาคเอกชนหรือหน่วยงานตรวจสอบภายนอก ในการป้องกันและปราบปรามการทุจริต

**ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและแก้ไขปัญหาการทุจริตและประพฤติมิชอบขององค์การบริหารส่วนตำบลสีชมพู**

**วัตถุประสงค์**

มุ่งพัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริตภาครัฐให้สัมฤทธิ์ผลได้อย่างมีประสิทธิภาพ เพื่อแก้ไขสภาพปัญหาการทุจริตให้เป็นระบบอย่างต่อเนื่อง สร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน

**มาตรฐาน/แนวทางดำเนินงาน**

1. พัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริต

1.1 กำหนดให้เจ้าหน้าที่ของรัฐต้องรับการฝึกอบรมหลักสูตรด้านการป้องกันและปราบปรามการทุจริต เพื่อให้มีความเชี่ยวชาญเฉพาะด้านวิชาชีพ

1.2 จัดตั้งศูนย์ข้อมูลความรู้ทางวิชาการ เพื่อให้มีกระบวนการเรียนรู้ และการถ่ายทอดความรู้ ตลอดจนให้มีการศึกษาตัวอย่างกรณี (case study)

-5-

**ยุทธศาสตร์ที่ 1 เสริมสร้างจิตสำนึก ค่านิยม ให้ทุกหน่วยงานขององค์การบริหารส่วนตำบลสีชมพู**

**บริหารงานตามหลักธรรมาภิบาล**

|  |  |  |  |
| --- | --- | --- | --- |
| มาตรการ/แนวทางการดำเนินการ | โครงการ/กิจกรรม | งบประมาณ | หมายเหตุ |
| 1. ส่งเสริมให้บุคลากรทุกระดับได้เรียนรู้และปฏิบัติงานตามหลักธรรมาภิบาล | 1. กิจกรรมให้ความรู้เรื่อง ผลประโยชน์ ทับซ้อนให้กับบุคลากรของ อปท.  2. กิจกรรมส่งเสริมการปฏิบัติราชการ เพื่อประโยชน์สุขของประชาชน  3. มาตรการส่งเสริมการปฏิบัติตามประมวลจริยธรรมของ อปท. | -  -  - | ไม่ใช้งบประมาณ |
| 2. ส่งเสริมค่านิยมการยกย่องและเชิดชูความดี ความซื่อสัตย์สุจริต | 1. กิจกรรมยกย่องเชิดชูเกียรติคนดีมีคุณธรรม | - | ไม่ใช้งบประมาณ |

**ยุทธศาสตร์ที่ 2 บูรณาการระหว่างหน่วยงานในการป้องกันและแก้ไขปัญหาการทุจริตและประพฤติมิชอบ**

|  |  |  |  |
| --- | --- | --- | --- |
| มาตรการ/แนวทางการดำเนินการ | โครงการ/กิจกรรม | งบประมาณ | หมายเหตุ |
| 1. บูรณาการระหว่างหน่วยงานในการป้องกันและแก้ไขปัญหาการทุจริตประพฤติมิชอบ | 1. โครงการจัดประชาคมจัดทำแผนพัฒนาท้องถิ่น  2. มาตรการรับฟังความคิดเห็น ข้อร้องเรียนและร้องทุกข์ผ่านตู้รับความคิดเห็น เว็บไซต์ อบต.สีชมพู หรือการจัดทำประชาคม  3. มาตรการแก้ไขเหตุเดือดร้อนรำคาญ ด้านสาธารณสุขและสิ่งแวดล้อม  4. มาตรการรายงานผลการตรวจสอบข้อเท็จจริงให้ผู้ร้องเรียน/ร้องทุกข์ทราบ | -  -  -  - | ไม่ใช้งบประมาณ |
| 2. ส่งเสริมการมีส่วนร่วมของประชาชน | 1. มาตรการแต่งตั้งตัวแทนประชาคมหมู่บ้านเข้าร่วมเป็นคณะกรรมการจัดหาพัสดุ  2. มาตรการ แต่งตั้งคณะกรรมการติดตามและประเมินผลแผนพัฒนา  3. มาตรการส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณของ อบต.สีชมพู | -  -  - | ไม่ใช้งบประมาณ |
| 3. ส่งเสริมค่านิยม การยกย่องและเชิดชูความดี ความซื่อสัตย์สุจริต | 1. กิจกรรมคัดเลือกบุคคลต้นแบบด้าน ความซื่อสัตย์สุจริตประจำปี |  |  |

-6-

**ยุทธศาสตร์ที่ 3 เสริมสร้างความเข็มแข็งในการป้องกันและแก้ไขปัญหาการทุจริตและประพฤติมิชอบของ**

**องค์การบริหารส่วนตำบลสีชมพู**

|  |  |  |  |
| --- | --- | --- | --- |
| มาตรการ/แนวทางการดำเนินการ | โครงการ/กิจกรรม | งบประมาณ | หมายเหตุ |
| 1. จัดทำระบบตรวจสอบ ควบคุมและถ่วงดุลให้เหมาะสม | 1. มาตรการจัดทำและรายงานการควบคุมภายในให้ผู้กำกับดูแลทราบ  2. มาตรการจัดทำแผนการปรับปรุงหรือบริหารความเสี่ยงและรายงานผลการปฏิบัติตามตามแผนการควบคุมภายในให้ผู้กำกับดูแลทราบ  3. มาตรการเผยแพร่ข้อมูลข่าวสาร ประชาสัมพันธ์ กิจกรรม โครงการต่างๆ ของ อบต.สีชมพู ทางป้าย สื่อประชาสัมพันธ์ เว็บไซต์  4. กิจกรรมการเผยแพร่ข้อมูลข่าวสาร ด้านการจัดซื้อจัดจ้าง | -  -  -  - | ไม่ใช้งบประมาณ |
| 2. สร้างกลไกความร่วมมือระหว่างหน่วยงานกับภาคเอกชน | 1. มาตรการปรบปรุงศูนย์ข้อมูลข่าวสารของ อบต.สีชมพู ให้มีประสิทธิภาพมากยิ่งขึ้น  2. โครงการอุดหนุนศูนย์ข้อมูลข่าวสารการจัดซื้อจัดจ้างของ อปท.อำเภอนาแก | -  26,000 | ไม่ใช้งบประมาณ |

**ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและแก้ไขปัญหาการทุจริตและประพฤติมิชอบขององค์การบริหารส่วนตำบลสีชมพู**

|  |  |  |  |
| --- | --- | --- | --- |
| มาตรการ/แนวทางการดำเนินการ | โครงการ/กิจกรรม | งบประมาณ | หมายเหตุ |
| 1. พัฒนาสมรรถนะและขีดความสามารถเจ้าหน้าที่รัฐในการป้องกันและแก้ไขปัญหาการทุจริตและประพฤติมิชอบ | 1. จัดส่งเจ้าหน้าที่ของ อบต.เข้าอบรมหลักสูตรการป้องกันและปราบปรามการทุจริต | - | ไม่ใช้งบประมาณ |
| 2. ส่งเสริมการประพฤติตนตามมาตรฐานจรรยาบรรณของบุคลากรในหน่วยงาน | 1. จัดทำมาตรฐานทางจริยธรรมและข้อบังคับว่าด้วยจรรยาข้าราชการ | - |  |
| 3. นำระบบอิเล็กทรอนิกส์มาใช้ทางข้อมูลข่าวสารเพื่อลดการทุจริตและประพฤติมิชอบเป็นการป้องกันการปราบปรามการ ทุจริต | 1. เผยแพร่/ประชาสัมพันธ์ให้ความรู้เกี่ยวกับงานในหน้าที่ของงานวินัย เช่น การดำเนินการทางวินัย อุทธรณ์ ร้องทุกข์ ระบบคุณคุณธรรม จริยธรรม จรรยาข้าราชการ ฯลฯ ทางเว็บไซด์ อบต.สีชมพู | - | - |